সভায় চতুর্থ প্রাথমিক শিক্ষা উন্নয়ন কর্মসূচি (পিইডিপি-৪) প্রকল্প অনুমোদন দেওয়া হয়েছে। ৩৮ হাজার ৩৯৭ কোটি ১৬ লাখ টাকার এ প্রকল্পের মূল উদ্দেশ্য হচ্ছে পাঠ্যসূচিতে নির্ধারিত শ্রেণিভিত্তিক ও বিষয়ভিত্তিক শিখন যোগ্যতা অর্জনের লক্ষ্যে প্রাথমিক বিদ্যালয়ে শিক্ষার গুণগতমানের উন্নয়ন সাধন ও প্রাথমিক শিক্ষার ক্ষেত্রে একটি শক্তিশালী সুশাসন ব্যবস্থা গড়ে তোলা। সেইসাথে ১ লাখ ৬৫ হাজার ১৭৪ জন শিক্ষক নিয়োগ ও পদায়ন করা হবে।